Showmax verwyder 5 Schuster-flieks, nog 2 ander | Netwerk24
03 Julie 2020 19:46
Dié fliekplatform het Vrydag in ’n verklaring gesê ná ’n hersiening van die inhoud op Showmax, is die titels weens hul negatiewe rassestereotipering en prominente elemente van “blackface” verwyder.
“Van die ses Leon Schuster-flieks wat verwyder is, sal ons Frank & Fearless terugplaas.”
Ons erken dat hierdie flieks ’n produk is van hul tyd en met goeie bedoelings geskep is.
Die ander vyf, lui die verklaring, sal nie terugkeer nie.
“Ons erken dat hierdie flieks ’n produk is van hul tyd en met goeie bedoelings geskep is.”
Showmax is ’n vermaaklikheidsdiens, lui die verklaring, en hy onderskryf nie die sienings en gedrag van die programme en flieks op sy platform nie.
“Dit is nie ons plek om vir mense te sê wat reg en verkeerd is of wat hulle aanstoot behoort te gee nie. Maar ons sal besluite neem oor watter inhoud ons mee gemaklik is om te wys.”
Showmax sê hy meen ’n platform soos syne het ’n rol om te speel om mense te verenig deur gedeelde ervarings.
“Ons wil nie terugdeins van polariserende onderwerpe nie, maar ons wil ook nie verdeling saai nie. Ons gaan nie altyd die balans regkry nie, maar ons gaan ons bes doen om te luister en te leer uit ons foute.”
Schuster het vroeër gesê hy sukkel om te verstaan hoekom sy vermomming in sy flieks oor die rassisme-kam geskeer word.
Brief oor Schuster ’n vuishou tussen die oë